Teate avaldamine veinisektoris kasutatava nimetuse tootespetsifikaadi standardmuudatuse heakskiitmise kohta vastavalt komisjoni delegeeritud määruse (EL) 2019/33 artikli 17 lõigetele 2 ja 3

(2020/C 286/03)

Käesolev teade avaldatakse vastavalt komisjoni delegeeritud määruse (EL) 2019/33 (1) artikli 17 lõikele 5.

STANDARDMUUDATUSE HEAKSKIITMISE TEADE

„Mittelburgenland“

Viitenumber: PDO-AT-A0214-AM01

Teate kuupäev: 21.2.2020

KINNITATUD MUUDATUSE KIRJELDUS JA PÕHJUSED

Kirjeldus ja põhjused

Viinamarjaistanduse registri ühtseks haldus- ja kontrollisüsteemiks muutmise tõttu on vaja kohandada hektarite maksimumarvu.

KOONDDOKUMENT

1. Toote nimetus

Mittelburgenland

2. Geograafilise tähise tüüp

KPN – Kaitstud päritolunimetus

3. Viinamarjasaaduse kategooria

1. Vein

4. Veini(de) kirjeldus

Päritolunimetust „Mittelburgenland“ võib kasutada üksnes selliste veinide puhul, mis on saadud sordile ’Blue Franconian’ omastest puuviljastest ja vürtsikatest viinamarjadest. Muud organoleptilised omadused on esitatud tootespetsifikaadis.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) Minimaalne üldhappesus Maksimaalne lenduvate hapete sisaldus (milliekvivalentides liitri kohta) Maksimaalne vääveldioksiidi üldsisaldus (milligrammides liitri kohta)

5. Veinivalmistustavad

a) Peamised veinivalmistustavad

Veinivalmistamise puhul kehtestatud piirangud

Päritolunimetusega veini „Mittelburgenland“ puhul on lubatud kasutada kõiki määrustes (EL) 2019/934 ja (EL) 2019/935 kaitstud pärituolunimetusega veini puhul sätestatud veinivalmistustavasid; välja arvatud töötlemine kaaliumsorbaadi ja dimetüüldikarbonaadiga. Veinide hapetustamine on võimalik vastavalt määrustes (EL) 2019/934 ja (EL) 2019/935 sätestatud nõuetele. Võimaliku hapestamise üle otsustab põllumajandus-, piirkondade ja turismiminister vastavalt sellele, millised olid kasvuperioodil valitsenud ilmastikutingimused. Võimaliku hapestamise tingimused põhinevad määruste (EL) 2019/934 ja (EL) 2019/935 nõuetel.

Konkreetsed veinivalmistustavad (sealhulgas rikastamine) tulenevad valitud traditsioonilisest tootmismeetodist ja on esitatud tootespetsifikaadis.

b) Maksimaalne saagikus

10 000 kilogrammi viinamarju hektari kohta.

6. Määratletud geograafiline piirkond

Päritolunimetusega „Mittelburgenland“ on hõlmtud haldusüksus Oberpullendorf Burgenlandi liidumaal.

7. Peamised veiniviinamarjasordid

’Blaufränkisch’ – ’Frankovka’

8. Seos(t)e kirjeldus

Mittelburgenlandi kasvukohtade pinnas koosneb mergli-, savi-, liiva- ja kruusamullast, kus mõnes kohas on näha meresetendite lubjakivist vanu korallrahusid. Pinnas on ideaalne sordi ’Blue Franconian’ kasvatamiseks eelkõige tänu selle heale veemahutavusele ja lähedal asuva järve Neusiedlersee soojust reguleerivale mõjule.

Mittelburgenlandi viinamarjakasvatuspiirkonna tootmisstruktuurile on iseloomulikud ühe pere viinamarjakasvatajad, kes töötlevad kõige rohkem enda kasvatatud viinamarju ja müüvad neid eelkõige otse põllumajandusettevõttes. Põllumajanduslike pereettevõtete struktuuri täiendavad kaks kaasaegset ühistut. Turismi kõrge taseme ja veinitööstuse vahel on tugev seos. Veinil peavad olema järgmised iseloomulikud omadused: puuviljane, vürtsikas. Laagerdamine peab toimuma suurtes tammevaatides, kasutatud vaatides või terasemahutites. Lisamääratlusega „Reserve“ veinil peavad olema järgmised omadused: puuviljane, vürtsikas, jõuline. Laagerdamine suures tammevaadid või vaadis. Kasvukohtade pinnas koosneb mergli-, savi-, liiva- ja kruusamullast, kus mõnes kohas on näha meresetendite lubjakivist vanu korallrahusid. Pinnas on ideaalne sordi ’Blue Franconian’ kasvatamiseks eelkõige tänu selle heale veemahutavusele ja lähedal asuva järve Neusiedlersee soojust reguleerivale mõjule.

Mittelburgenlandis valitsevad Pannoonia piirkonnale iseloomulikud ilmastikutingimused. Tänu põhjas, lõunas ja läänes kolme mäeaheliku kaitsele ning Pannoonia tasandiku suunas avatusele on sordil ’Blue Franconian’ kasvamiseks ideaalsed ilmastikutingimused. Vähemalt 300 päeva päikesepaistet ja ainult ligikaudu 600 mm sademeid aastas tagavad suurepärase viinamarja- ja veinikvaliteedi.

Peamiselt ühe pere liikmetest koosnevas tootjaettevõttes ühelt põlvelt teisele edasi antavate veinivalmistamise traditsioonidega saab veelgi enam täiustada Mittelburgenlandi veinide eristatavat iseloomu.

9. Olulised lisatingimused (pakendamine, märgistamine, muud nõuded)

Õigusraamistik:

riigisisestes õigusaktides.

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus:

Austria veiniseaduse alusel võib ringlusse lasta üksnes riikliku kontrollinumbriga varustatud kaitstud päritolunimetusega veini „Mittelburgenland“. Riikliku kontrollinumbri saamiseks peab iga ringlusse lastava päritolunimetusega veini „Mittelburgenland“ proov läbima analüütilise ja organoleptilise kontrolli (süstemaatiline kontroll) (vt tootespetsifikaat).

Igaüks, kes kavatseb esitada taotluse müüginimetusega „Mittelburgenland DAC“ veini riikliku kontrollinumbri saamiseks, peab sellest igal aastal kirjalikult teatama Burgenlandi piirkondlikule veinikomiteele.

Müüginimetusega „Mittelburgenland DAC“ veini riikliku kontrollinumbri andmise menetluse raames peab komisjoni degusteerimine toimuma föderaalses viinamarjakasvatusametis Eisenstadtis. Müüginimetusega „Mittelburgenland DAC“ veini riikliku kontrollinumbri saamiseks võib esitada taotluse alates saagikoristusele järgneva teise aasta 1. jaanuarist. Proov vastab organoleptilistele nõuetele sel juhul, kui enamik degusteerijaid on selle heaks kiitnud. Tulemusega „3 : 3“ otsuste puhul esitatakse proov teisele degusteerimiskomisjonile. Teistkordne tulemus „3 : 3“ tingib negatiivse üldtulemuse.

Link tootespetsifikaadile

https://www.bmlrt.gv.at/land/produktion-maerkte/pflanzliche-produktion/wein/Weinherkunft.html

(1) ELT L 9, 11.1.2019, lk 2.